text: Sameindu Tjóðir hevur ásett dagin til fyribyrging av druknivanlukkum at vera á hvørjum ári hin 25. juli, og skipar Svimjisamband Føroya fyri hesum átaki í Føroyum.
text: #000004
text: Komandi vikuna verður ljós varpað á altjóða dagin til fyribyrging av druknivanlukkum, sum Sameindu Tjóðir hevur ásett at vera á hvørjum ári hin 25. juli.
text: #000005
text: Eitt kunningarátak verður sjósett við sergjørdari heimasíðu sum miðdepli, og blátt ljós fer at lýsa upp bygningar og tunlar runt landið, skrivar Svimjisamband Føroya, sum skipar fyri hesum átaki í Føroyum.
text: #000006
text: Svimjisambandið sigur í tíðindaskrivi, at tey skipa fyri átakinum við hollum stuðli frá serliga Betri Stuðulsgrunninum, umframt frá eini røð av øðrum góðum samstarvsfeløgum, ið telja bæði land, kommunur, stovnar, svimjihallir og fyritøkur.
text: #000007
text: Svimjisambandið er limur í altjóða lívbjargingarsambandinum ILS, sum samskipar hetta altjóða tiltak í lívbjargingarhøpi, har heimsheilsustovnurin WHO sum aftur er høvuðssamskipari av tiltakinum yvirhøvur, vegna Sameindu Tjóðir.
text: #000008
text: Trýst á kort fyri at síggja meira (opnar í Google Maps):
text: #000009
text: – Hav altíð onkran við tær
text: #000010
text: Í ár er høvuðsevnið fyri degnum at "gera eitt ting til at bjarga lívum", og hava tey í Svimjisambandinum valt at hava sum høvuðsboðskap fyri tiltakinum í ár, "hav altíð onkran við tær".
text: #000011
text: – Hetta tí at vit vita frá hagtølum, at nógvar druknivanlukkur henda, tá ið fólk eru einsamøll. Hartil er boðskapurin eisini, at læra sum flest at vera tryggir svimjarar og lívbjargarar, ið altíð hugsa um trygdina, tá ið vandi er fyri at kunna drukna, umframt at ansa eftir at serliga smábørn ikki hava ov lætta atgongd til at kunna seta seg í vanda.
text: #000012
text: Eitt, sum WHO eisini leggur upp til, er at "fara í blátt" fyri at varpa ljós á hendan dag, við at lýsa upp okkurt eyðkent við bláum ljósi. Her hava tey fingið eina røð av samstarvsfeløgum ið vilja lýsa upp bygningar og annað, skrivar Svimjisamband Føroya.
text: #000013
text: Í heimshøpi drukna í minsta lagi 236.000 fólk á hvørjum ári, harav helvtin eru undir 30 ár, og harav menn eru tvær ferðir sannlíkari at drukna enn kvinnur, siga tey í Svimjisambandinum.
text: #000016
text: Í Føroyum drukna umleið trý fólk fólk um árið, sambært skráseting hjá Landslæknanum síðani 2000. Tilsamans er talan um 45 fólk, harav 12 vóru undir 30 ár (27%) og harav 41 vóru kallkyn (91%).
text: #000017
text: Lutfalsliga er hetta talið sera høgt, at seks fólk drukna hvørt ár fyri hvørjar 100.000 íbúgvar í landinum, sum er vanliga samanberingin, siga tey í Svimjisambandinum.
text: #000018
text: Til samanberingar vóru tøl hjá nøkrum av okkara nærmastu grannalondum í 2019 0,60 fyri Ísland, 0,79 fyri Noreg, 0,49 fyri Skotland, 0,44 fyri Danmark, 0,68 fyri Svøríki, og 0,44 fyri Týskland.
text: #000019
text: Millum druknivanlukkurnar í Føroyum í áðurnevnda tíðarskeiðnum var ein í svimjihyli, triggjar á havinum, minst 13 vóru við kaikant, og restin var á ymsan hátt nær landi á vøtnum, áum og sjógvi.
text: #000021
text: – Tað er ikki beinleiðis skrásett - men vitan um hesar ymisku druknivanlukkur sigur okkum, at tey sum drukna, ofta vóru einsamøll, tá ið vanlukkan hendi. Stutt sagt kann sigast, at tey sum drukna í Føroyum, eru serliga tilkomnir menn, sum fara einsamallir onkunstaðni, har vandi er fyri at kunna drukna, skrivar Svimjisambandið.
text: #000022
text: Nógv fleiri verið í vanda fyri at drukna
text: #000023
text: – Men hesi tøl eru bara fyri tey sum druknaðu, tvs. har druknivanlukkan endaði við deyða. Tey eru nógv fleiri, sum hava verið í vanda fyri at drukna tó uttan at doyggja.
text: #000024
text: Í føroyskari Gallup-kanning í 2018 svaraðu 20% av teimum spurdu “Ja” til spurningin “Hevur tú nakrantíð verið í vanda fyri at drukna?”, og í tilsvarandi kanning í 2021 vóru tey 16%.
text: #000025